ཀླུང་ཞེས་པའི་ཡི་གེ་དེ་བོད་ཀྱི་ཡིག་རྙིང་འགར་ཀློང་ཞེས་ཀྱང་འབྲི་སྲོལ་འདུགདེ་ནི་ཀློང་དང་ནམ་མཁའ་འདྲ་བའི་རྒྱུ་མཚན་གྱིས་ཡིན་སྲིད།ཀླུང་རྟ་ཞེས་པའི་ཡི་གེ་དེའི་རྟ་ཞེས་པ་ནི་སྤྱང་ཤེས་རྟ་ལ་དཔེར་མཚོན་པ་སྟེ་གནའ་དུས་རྟ་ནི་བགྲོད་པ་མྱུར་བའི་དཔེ་ཞིག་ཡིན་སྟབས་རྟ་ཡིས་ལམ་དུ་བགྲོད་པ་དང་བགྲོད་པའི་ཚུལ་ཡང་མྱུར་བ་ཉིད་དུ་བགྲོད་པའི་དོན་བསྟན་པ་ཡིན།དེའང་འབྱུང་བའི་ཁམས་ལྔ་ལ་བརྟེན་པ་ཐམས་ཅད་མི་མཐུན་པ་ནས་མཐུན་པར་བགྲོད་པ་དང་།ཉེས་པ་ནས་ལེགས་པར་བགྲོད་པ།ལྟས་ངན་པ་ནས་བཀྲ་ཤིས་པར་བགྲོད་པ།རྐྱེན་ཆགས་ངན་པ་ནས་ཕུན་སུམ་ཚོགས་པར་བགྲོད་པ་དང་།བགྲོད་པ་ཙམ་དུ་མ་ཟད་མྱུར་བ་ཉིད་དུ་བགྲོད་པ་ཡིན།དེ་ནི་རྟ་མཆོག་ནོར་བུ་མཚོན་བྱེད་ཀྱི་རི་མོའི་ནང་དོན་ཡིན།